Radka Toneff / Steve Dobrogosz: Fairytales

Radka Toneff / Steve Dobrogosz: Fairytales er en musikkhistorisk bok skrevet av Fredrik Wandrup og utgitt på Falck forlag i 2011. Boken handler om platen Fairytales. Platen ble utgitt av den norske sangeren Radka Toneff og den svenskamerikanske pianisten Steve Dobrogosz i 1982.

I tillegg til analyser av platen inneholder boken skildringer av tidsånden og det norske kulturlivet i årene før og under plateinnspillingen. Den beskriver også Radka Toneffs liv. Forfatteren har intervjuet en rekke musikere og kulturpersonligheter i arbeidet med boken. 

Radka Toneff / Steve Dobrogosz: Fairytales er en av de ti første bøkene i Falck Forlags bokserie tilknyttet platekåringen Morgenbladet topp 100, som ble avholdt i 2011. Her ble norgeshistoriens 100 beste plater kåret, ved at 100 norske musikere i alle sjangre og aldre avla stemmer på sine favorittplater. Fairytales vant kåringen.

Norske sakprosabøker
Norsk jazz